ད་ལྟ་བོད་དུ་དུས་རབས་མཐའ་མ་དེ་ལ།རི་བོ་དགེ་ལུགས་པའི་ནང་གང་ཡོད་པའི་བསྟན་འཛིན་གྱི་སྐྱེས་ཆེན་དམ་པ་རྣམས་ཀྱི་བླ་མའི་བླ་མ།༧སྐྱབས་རྗེ་ཕ་བོང་ཁ་བདེ་ཆེན་སྙིང་པོ་མཆོག།༧སྐྱབས་རྗེ་ཁྲི་བྱང་རིན་པོ་ཆེ།༧སྐྱབས་རྗེ་ཟོང་རིན་པོ་ཆེ་ལ་སོགས་པ།ཁོང་རྣམ་པ་ཚོ་ཚང་མ་ང་ཚོའི་ད་ལྟར་གང་ཐོབ་པའི་དབང་ལུང་མན་ཐོབ་སའི་བླ་རྒྱུད་རེད།དེ་བཞིན་དུ་༧སྐྱབས་རྗེ་ཁྲི་བྱང་རིན་པོ་ཆེ་དང་།༧ཟོང་རིན་པོ་ཆེ།༧ཕ་བོང་ཁ་རིན་པོ་ཆེ་སོགས་ཁོ་རང་ཚོ་ནི་ང་ཚོའི་བླ་མ་ཡིན།དེ་ཕྱིར་ཁྱོད་རྣམ་པས་བླ་མ་དེ་ཚོས་གདོན་འདྲེ་བསྟེན་གསོལ་གནང་མཁན་རེད་ཟེར་བ་ཡིན་ན།བླ་མ་དེ་རྣམས་སངས་རྒྱས་མ་རེད་ཟེར་བ་དང་གཅིག་པ་རེད།དེ་ལྟར་ཁྱོད་རྣམས་ཀྱིས་བླ་མ་དེ་རྣམས་ལ་སངས་རྒྱས་དང་གཤིན་འདྲེ་དབྱེ་བ་འབྱེད་ཐུབ་པའི་ནུས་པ་མི་འདུག་ཞེས་ཟེར།ཁྱོད་རྣམ་པས་བླ་མ་དེ་རྣམས་ཚད་ལྡན་གྱི་བླ་མ་མ་རེད་ཟེར་གྱིན་འདུག།ཁྱོད་རྣམ་པས་བླ་མ་དེ་རྣམས་ལ་སྐྱབས་སྡོམ་ཡང་མེད།སོ་ཐར་གྱི་སྡོམ་པ་ཡང་མེད།བླ་མ་དེ་རྣམས་ཀྱི་སྔགས་སྡོམ་དང་བྱང་སྡོམ་ཚང་མ་ཤོར་ཚར་བ་རེད་ཟེར་གྱིས་འདུག།ཁྱོད་ཚོས་ཟེར་ན་༧སྐྱབས་རྗེ་ཁྲི་བྱང་རིན་པོ་ཆེ་དང་།༧སྐྱབས་རྗེ་ཟོང་རིན་པོ་ཆེ།༧སྐྱབས་རྗེ་ཕ་བོང་ཁ་བདེ་ཆེན་སྙིང་པོ་སོགས་ཀྱིས་ཆོས་སྐྱོང་རྡོ་རྗེ་ཤུགས་ལྡན་བསྟེན་གསོལ་གནང་བས་དགོངས་པ་རྫོགས་པའི་ཤུལ་དུ་ངན་སོང་གསུམ་ལ་ལྷུང་གིན་རེད་ཟེར་འདུག།གལ་སྲིད་དེ་འདྲ་ཡིན་ན་༧སྐྱབས་རྗེ་ཁྲི་བྱང་རྡོ་རྗེ་འཆང་གིས་རྡོ་རྗེ་ཤུགས་ལྡན་བསྟེན་གསོལ་གནང་པས་སྐྱབས་སྡོམ་ཤོར་བ་ཡིན་ན་དགོངས་པ་རྫོགས་པའི་ཤུལ་དུ་ཁོང་ངན་སོང་དུ་ལྷུང་དགོས་པས།ཁོང་གི་ཡང་སྲིད་ཕེབས་འདུག།ངོས་འཛིན་གནང་མཁན་ནི་༧རྒྱལ་བ་རིན་པོ་ཆེ་དང་ཆོས་སྐྱོང་གཉིས་རེད།༧མཆོག་སྤྲུལ་རིན་པོ་ཆེ་ངོས་འཛིན་གནང་སྐབས་དགའ་ལྡན་དུ་ཆོས་སྐྱོང་དང་༧རྒྱལ་བ་རིན་པོ་ཆེ་གཉིས་ཀས་ངོས་འཛིན་གཅིག་པ་གཅིག་རྐྱང་གནང་བ་རེད།༧སྐྱབས་རྗེ་ཕ་བོང་ཁ་རིན་པོ་ཆེའི་ཡང་སྲིད་ངོས་འཛིན་གནང་མཁན་༧རྒྱལ་བ་རིན་པོ་ཆེ་དང་རྡོ་རྗེ་ཤུགས་ལྡན་གཉིས་རེད།དེ་བཞིན་ཟོང་རིང་པོ་ཆེ་ཡང་སྲིད་ངོས་འཛིན་གནང་མཁན་༧རྒྱལ་བ་རིན་པོ་ཆེ་དང་སྐུ་རྟེན་ལགས་ཞིག་རེད།དེ་ལྟར་ཁྱེད་ཀྱིས་རྡོ་རྗེ་ཤུགས་ལྡན་བསྟེན་གསོལ་བྱེད་པ་ཡིན་ན་ཁྱོད་ངན་སོང་གསུམ་ལ་དུས་ནམ་ཡང་འགྲོའི་མ་རེད།བླ་མ་དེ་རྣམས་ཀྱི་ཡང་སྲིད་ཕེབས་པ་རེད།མཐུན་དཔེ་ཡང་དག་ཆགས་པ་རེད།འདི་བཞིན་བླ་མ་དང་དགེ་བཤེས་སྐྱེས་ཆེན་དམ་པ་བརྒྱ་ཕྲག་མང་པོས་ཡང་བསྐྱར་མི་ཡི་ལུས་སུ་སྐྱེ་བ་བཞེས་པ་མང་པོ་ཡོད།གནད་དོན་དང་རྙོག་དྲ་གང་ཡང་མེད།